tartuNLP/wikipedia-smugri-20251201 huggingface dataset:
Visakhapatnamin satama

Visakhapatnamin satama (; UN/LOCODE: IN VTZ) on Intian Andhra Pradeshin osavaltion Visakhapatnamin kaupungissa, Bengalinlahden länsirannalla toimiva suuri satama. Sataman sijoittumista on edesauttanut luonnonsatama, jota ruoppaamalla ja muokkaamalla nykyinen Visakhapatnamin satama-alueen sisäsatama on paljolti luotu. 
Visakhapatnamin satama on Amerikan satamaviranomaisten yhdistyksen (AAPA) tilaston mukaan kokonaisrahtimäärältään (2016: 61,3 milj. t) Intian suurimpia satamia. Se lukeutuu myös maailman sadan suurimman rahtisataman joukkoon.
Jo antiikin aikana Visakhapatnam oli satamapaikkakunta, joka kävi kauppaa Lähi-idän ja Rooman kanssa.
Utahinkauppiasrattu

Utahinkauppiasrattu ("Neotoma stephensi") on Pohjois- ja Keski-Amerikassa tavattava Cricetidae-heimoon kuuluva jyrsijä. 
Kuvaus.
Utahinkauppiasrattu voi kasvaa 27,4–31,2 senttimetrin kokoiseksi. Häntä on 11,5–14,9 senttimetriä pitkä. Urokset ovat yleensä suurempia kuin naaraat. Naarailla on kuitenkin pidemmät leuat kuin uroksilla. Ne painavat 117–180 grammaa, ja niiden turkki on yläpuolelta kelta-ruskea.
Lisääntyminen.
Poikaset syntyvät sokeina ja kuuroina. Poikaset saavat kuulokyvyn noin 12 päivän kuluttua ja näköaistin noin 14 päivän kuluttua. Ne alkavat syödä kiinteää ravintoa 10–24 vuorokauden ikäisinä, ja naaras lopettaa imettämisen, kun ne ovat noin 35 päivän ikäisiä.
Shahjalalin kansainvälinen lentoasema

Hazrat Shahjalalin kansainvälinen lentoasema (; ) on kansainvälinen lentoasema Dhakassa Bangladeshin pääkaupungissa. Se toimii solmukohtana Bangladeshin kansalliselle lentoyhtiölle Biman Bangladesh Airlinesille. Lentoasema koostuu kolmesta terminaalista. Neljäs terminaali on rakenteilla ja otetaan käyttöön vuonna 2023. Vuosina 1983–2010 lentokentän nimi oli Zian kansainvälinen lentokenttä. Kenttä valmistui matkustajakäyttöön vuonna 1980.
Doryichthys

Doryichthys on merineulojen heimoon kuuluva putkisuukalojen suku. Johann Jakob Kaup kuvasi suvun vuonna 1853.
Lajit.
Sukuun kuuluu FishBasen mukaan seuraavat 5 lajia:
Luhtapäästäinen

Luhtapäästäinen ("Sorex palustris") on päästäislaji, jota tavataan lähinnä vain Pohjois-Amerikassa.
Kuvaus.
Luhtapäästäinen kasvaa yleensä 15 senttimetrin pituiseksi, joiden paino on 8–18 grammaa. Niiden hännän pituudet vaihtelevat koko 57 millimetristä, jopa 89 millimetriin. Niillä on suhteellisen suuri kuono. Niillä on tummanharmaa tai musta turkki ja valkoinen vatsa. Niillä on mustat silmät ja pitkä häntä. Ne pystyvät juoksemaan myös veden päällä tietyn ajan. Ne ovat aktiivisia ympäri vuoden, joten ne eivät nuku talviunta.
Elinalue.
Luhtapäästäisiä tavataan Alaskan ja Kanadan vesistöistä. Niitä ollaan myös löydetty pohjoisesta Yhdysvalloissa.
Elinympäristö.
Luhtapäästäiset ovat yleisiä asukkaita pohjoisissa metsissä. Ne elävät yleensä virroissa ja muissa vesistöissä, jota ympäröi yleensä runsas kasvillisuus.
Ravinto.
Luhtapäästäiset ovat loistavia sukeltajia, ja voivat olla veden alla noin 15 sekuntia. Ne syövät muun muassa koskikorentoja ja vaaksiaisia.
Lisääntyminen.
Luhtapäästäiset parittelevat yleensä joulukuusta syyskuuhun. Naaraan raskausaika on noin kolme viikkoa. Naaras synnyttää 3–10 poikasta keväällä tai kesällä. Pesä rakennetaan yleensä kuivatetuista kasveista.
Vaarat.
Luhtapäästäisen vaaroihin kuuluvat muun muassa käärmeet, pöllöt, haukat, opossumit, ketut ja punailvekset.
Leppälampi

Leppälampi on yli 400 asukkaan kylä Nurmijärven luoteiskulmassa, lähellä Vihdin Haimoon ja Vihtijärven kyliä. Kylä sijaitsee sekä Röykästä länteen lähtevän Korventien että myös Hangon ja Mäntsälän välisen valtatie 25:n varrella, ja se on osittain muotoutunut nykyiseen muotoonsa Korven kylän kanssa. Etelässä sijaitsee Nummenpään kylä. Leppälampi on erityisen tunnettu Nurmijärvi Golf -keskuksestaan.
Kylässä on Röykän-Leppälammen Nuorisoseura ry:n rakennus, joka on vuokrattavissa erilaisia tilaisuuksia varten. Kylässä toimi myös vanha Korven-Leppälammen koulu, jonka kunta lopulta myi vuonna 2007. Leppälammella oli myös muinoin pankki nimellä Leppälammen Osuuskassa.
Entr’acte

Entr’acte on ranskalaisen René Clairin ohjaama avantgarde-elokuva vuodelta 1924.
"Entr’acte" tehtiin Ruotsalaisen baletin dadaistisen "Relâche"-esityksen välinäytökseksi. Baletin ohjaaja Francis Picabia antoi René Clairille tilanteen, josta hän ohjasi elokuvan. Musiikin elokuvaan teki Erik Satie. Clair kutsui Satien työtä ensimmäiseksi otoksittain tehdyksi elokuvasävellykseksi.
"Entr’actessa" ei ole varsinaisesti juonta, vaan se koostuu hölmöistä ja toisiinsa liittymättömistä kohtauksista. Yhdessä kohtauksista Marcel Duchamp ja Man Ray pelaavat shakkia, ja Man Rayn vie mukanaan vesisuihku. Duchampin ja Rayn lisäksi cameorooleissa nähdään muitakin Pariisin taidepiirien tunnettuja hahmoja, muun muassa Jean Börlin, Georges Auric sekä Francis Picabia ja René Clair itse.
Boris Sederholm

Boris Sederholm, sukunimi esiintyi myös muodossa Cederholm (27. tammikuuta 1884 Nikolajev, Venäjän keisarikunta – 30. toukokuuta 1933 Helsinki) oli suomalainen Venäjän keisarillisessa laivastossa palvellut kapteeni ja liikemies joka kirjoitti kuvauksen kokemuksistaan Solovetskin vankileirillä 1920-luvulla.
Sederholmin vanhemmat olivat Venäjän Mustanmeren laivaston mekaanisissa insinöörijoukossa laivanrakennuksen vanhempana tarkastajana toiminut kapteeni Leonid Sederholm (1857–1900) ja Julia Lago (1867–1913). Boris Sederholm valmistui 1899 Nikolajevin kaupungin Aleksanterin klassisesta lukiosta. Hän hakeutui laivaston palvelukseen ja valmistui Pietarissa insinööriksi 1903. Sederholm komennettiin sitten Kronstadtin varuskuntaan, jossa hän työskenteli merimiinojen sytytysmekanismien parissa. Vuonna 1907 Sederholm piti Pietarin teknisen yhdistyksessä esitelmän magneettisulakkeen toiminnasta matalien miinakenttien asentamisessa ja sai keksinnölleen patentin ja rahapalkkion.
Sederholm palveli ennen vallankumousta Venäjän keisarillisessa laivastossaä Mustallamerellä ja Itämerellä ja toimi viimeksi Viaporin miinoituspäällikkönä. Ensimmäisen maailmansodan alettua Sederholm oli mukana tekemässä syksyllä 1914 suunnitelmaa Pietarin suojaamisesta Saksan hyökkäykseltä merimiinakenttien avulla. Suunnitelman perusteella Itämereen laskettiin 22 000 merimiinaa. Sederholm ylennettiin työnsä ansiosta kapteeniksi. Vallankumouksen jälkeen hän palasi Suomeen ja ryhtyi liikemieheksi. Hän sai työpaikan myyntiedustajana erään suuren argentiinalaisen vientiyrityksen Suomen edustustossa. Vuonna 1923 Sederholm matkusti Pietariin tekemään neuvostohallituksen kanssa kauppasopimusta erään eteläamerikkalaisen parkitusaineita valmistavan yhtiön edustajana. Tämä tapahtui sen jälkeen kun neuvostohallitus oli alkanut noudattaa NEP-talouspolitiikkaa. Sopimusneuvottelut venyivät kuitenkin pitkiksi, ja niiden tulosta odotellessaan Sederholm alkoi harjoittaa myös omaa liiketoimintaa. Salainen poliisi Tšeka vangitsi hänet 2. huhtikuuta 1924 erään salakuljetusjutun yhteydessä, ja häntä pidettiin vangittuna Špalernajan tutkintavankilassa. Sederholmia uhkasi karkotus Vienanmeren saarella entisessä luostarissa sijainneeseen Solovetskin vankileiriin kärsimään hänelle hallinnollisesti langetettua kolmen vuoden tuomiota. Hän ryhtyi nälkälakkoon viivyttääkseen karkotusta toivoen samalla Suomen hallituksen ehtivän pelastaa hänet.
Sederholm päätyi lopulta Solovetskiin elokuussa 1925, vaikka neuvostohallitus oli jo antanut määräyksen hänen vapauttamisestaan. Hän vietti Solovetskissa kuusi viikkoa, kunnes pääsi vapaaksi jouluaattona 1925 ja saattoi vuoden 1925 lopulla matkustaa Suomeen. Vankeusajan koettelemukset olivat kuitenkin jättäneet häneen pysyvät jäljet. Sederholm julkaisi sittemmin kirjana kuvauksen vankeusajastaan. Teos "I Tjekans klor: upplevelser i Sovjets fängelser" ilmestyi käännettynä monille kielille, Suomen lisäksi useissa Euroopan maissa ja Yhdysvalloissa.
Sederholm kuoli toukokuun lopulla 1933 sairaalassa Helsingissä vaikeaan sairauteen. Viimeiset vuotensa hän asui Hangossa.
Nälkävuosi

Nälkävuosi on suomalaiskirjailija Aki Ollikaisen vuonna 2012 julkaisema kirja. Kirjassa on 160 sivua. "Nälkävuosi" voitti Helsingin Sanomien kirjallisuuspalkinnon vuonna 2012 ja toi Ollikaiselle Kiitos kirjasta -mitalin vuonna 2013. Se oli myös ehdolla Finlandia-palkinnolle 2012. Kirja on käännetty 13 kielelle, muun muassa ruotsiksi, espanjaksi, viroksi ja englanniksi.
Neiti Brander

Neiti Brander on sarjakuvataiteilija Timo Mäkelän sarjakuvateos, joka kertoo 1900-luvun alussa Helsinkiä valokuvanneesta Signe Branderista. Arktinen Banaani julkaisi sen vuonna 2018.
Timo Mäkelä on tehnyt "Neiti Brander" -sarjaa muutaman vuoden Helsingin kaupungin "Helsinki-info"-nimiseen tiedotuslehteen. Sarjakuvateos on oma kokonaisuutensa, eikä siinä ole aiemmin ilmestyneitä paloja.
Mäkelän sarjakuvakirjassa Brander esiintyy voimakastahtoisena Helsingin ikuistajana. Mäkelä käytti ruuduissaan hyväksi Branderin kuvaamia maisemia. Hän on kertonuyt myös tuntevansa kiitollisuutta Branderia kohtaan, koska tämä on mahdollistanut kuvillaan Helsingin historiaan liittyvien sarjakuvien tekemisen.
"Neiti Brander" valittiin helmikuussa 2019 Sarjakuva-Finlandia-ehdokkaaksi.
Chattogramin satama

Chattogramin satama (; UN/LOCODE: BD CGP; Chattogram), joka tunnettiin kevääseen 2018 asti Chittagongin satamana (), on Bangladeshin Chattogramin kaupungissa, Bengalinlahden koillisrannan lähellä toimiva suuri satama. 
Yli 90 prosenttia Bangladeshin ulkomaankaupasta kulkee Chattogramin (Chittagongin) sataman kautta. Amerikan satamaviranomaisten yhdistyksen (AAPA) tilaston mukaan Chattogram on kokonaisrahtimäärältään (2016: 77,3 milj. t) ja konttiliikenteeltään (2,35 milj. TEU) Intian valtameren Bengalinlahden suurimpia satamia. Se lukeutuu myös maailman sadan suurimman rahti- ja konttisataman joukkoon. Rahdin määrä on ollut kasvussa: toimintavuonna 2017-2018 sataman kautta tuotiin 78,05 miljoonaa tonnia ja vietiin 7,00 miljoonaa tonnia rahtia. Konttiliikennettä oli samana vuonna yhteensä 2,7 miljoonaa TEU tai 25,97 milj. rahtitonnia. 
Chattogramissa on ollut satama jo neljänneltä vuosisadalta eaa. Satama on toiminut nykyisellä paikallaan Karnafulijoen läntisellä rannalla vuodesta 1887. Nykyisellään laiturit sijaitsevat pääosin 8-16 kilometriä joensuusta sisämaahan päin.
Pohjolan Rautatiet

Pohjolan Rautatiet oy on selvitystilaan asetettu Suomen valtion omistama raideyhtiö. 
Valtioneuvosto perusti yhtiön liikenne- ja viestintäministeriön esityksestä helmikuussa 2019 työnimellä "Oy Suomen Rata Ab" toimimaan rautateiden henkilöliikenteen kilpailuttajana sekä tulevien ratahankkeiden koordinaatiotahona.. Valtio alkupääomitti yhtiötä siirtämällä sen omistukseen kaikkiaan noin 1,2 miljoonaa Nesteen osaketta, jotka Pohjolan Rautatiet tiedotti maaliskuussa 2019 myyneensä eteenpäin noin 105 miljoonalla eurolla yhdysvaltalaispankki Morgan Stanleyn kautta.
Vuoden 2020 aikana Tampereen ja Turun suuntien ratahankkeet siirtyivät Pohjolan Rautateiden alaisuudesta omien hankeyhtiöidensä alle. Vuoden 2021 alussa rautateiden henkilöliikenteen järjestämisperiaate muuttui yksinoikeusjärjestelysta o"pen access"–malliseksi. Saman vuoden syksyllä valtio ja kunnat päättivät perustaa Kouvolan suunnan ratahankkeen edistämiseksi Itärata oy:n, minkä myötä Pohjolan Rautateille ei jäänyt liiketoimintaa eikä tarkoitusta.
Lokakuussa 2021 valtioneuvosto hyväksyi esityksen yhtiön asettamisesta selvitystilaan ja suunnitelman sen hallitusta alasajosta.
Heidi Kirves

Heidi Kirves on suomalainen näyttelijä. Hän valmistui Teatterikorkeakoulusta vuonna 2011 teatteritaiteen maisteriksi.
Kirves on näytellyt useissa teattereissa ja kesäteattereissa sekä muun muassa televisiosarjoissa "Mun ainoot 30 minsaa", "Hinnalla millä hyvänsä ja "Downshiftaajat".
Kirves on helsinkiläinen, mutta vuosina 2018–2019 hän on vieraillut Vaasan kaupunginteatterissa näytelmien "Liian paksu perhoseksi" ja "Myrskyluodon Maija" päärooleissa.
Karachin satama

Karachin satama ( tai "Karachi Port"; UN/LOCODE: PK KHI) on Pakistanin Karachin kaupungin lounaisosassa, Arabianmeren pohjoisrannalla toimiva suuri satama. 
Karachin satama on Amerikan satamaviranomaisten yhdistyksen (AAPA) tilaston mukaan kokonaisrahtimäärältään (2016: 52,5 milj. t) ja konttiliikenteeltään (2016: 1,96 milj. TEU) Pakistanin suurin satama. Se lukeutuu maailman sadan suurimman rahti- ja konttisataman joukkoon. Tilastokaudella 2017-18 sekä rahti- että konttimäärät kasvoivat hieman: 54,7 miljoonaan tonniin ja 2,25 miljoonaan TEU:hun.
Karachi mainitaan kirjallisissa lähteissä satamapaikkana ensimmäisen kerran vuonna 1558. Tätä aiemmissa lähteissä paikkakunnasta käytetään muita nimiä.
Wallenbergin pihvi

Wallenbergin pihvi on ruotsalainen ruokalaji. Se on eräänlainen jauhelihapihvi, joka valmistetaan vasikan jauhelihasta, kermasta, munankeltuaisesta, mausteista ja korppujauhosta. Perinteisesti se paistetaan erittäin kevyesti: sisuksen on oltava erittäin vaalea ja pinnankin vain kevyesti ruskistunut. Wallenbergin pihvi perinteisesti perunamuusin, puolukoiden ja herneiden kera.
Pihvi on nimetty pankkiiri Marcus Wallenbergin vaimon Amalia Wallenbergin mukaan, jonka isä oli lääkäri ja keittokirjailija Charles Emil Hagdahl.
Kelly Craft

Kelly Knight Craft (s. 24. helmikuuta 1962 Lexington, Kentucky, Yhdysvallat) on yhdysvaltalainen diplomaatti. Hän toimi vuosina 2019–2021 Yhdysvaltojen YK-suurlähettiläänä.
Tausta ja yksityiselämä.
Kelly Craftin (o.s. Guilfoil) vanhemmat ovat Bobby ja Sherry Dale Guilfoil. Isä oli ammatiltaan eläinlääkäri ja toimi aktiivisesti demokraateissa. Craft on opiskellut Kentuckyn yliopistossa, josta hän valmistui kandidaatiksi vuonna 1984. Sittemmin hän perusti konsulttifirman.. 
Ennen nykyistä avioliittoaan Craft on ollut naimisissa kahdesti. Hänen nykyinen miehensä, Joe Craft, on yhdysvaltalaisen hiilialan yrityksen toimitusjohtaja. Pari kannattaa aktiivisesti republikaaneja.. 
Poliittinen ura.
Kanadan suurlähettiäänä.
Donald Trump nimitti Craftin Yhdysvaltain Kanadan suurlähettilääksi vuonna 2017. Hän oli ensimmäinen virkaan nimitetty nainen.. 
Viisitoista kuukautta kestäneen virkakautensa aikana Craft teki 128 lentoa kotikaupunkiinsa Lexingtoniin. Tämä herätti kysymyksiä siitä, olivatko ne henkilökohtaisia matkoja.. Yhteensä Craft oli yli puolet virkakaudestaan jossain muualla kuin komennuspaikallaan Ottawassa.
Yhdistyneiden kansakuntien suurlähettiläänä.
Craft on toiminut maansa YK-lähettiläänä sen jälkeen, kun Nikki Haleyn jätti tehtävän. Alun perin tehtävään valittu Heather Nauert "perhesyihin" vedoten perui tarjouksen ottaa tehtävä vastaan, johon hänellä oli jo Donald Trumpin siunaus.
Taavi Kahra

Taavi Auvo Kahra (30. joulukuuta 1881 Laihia – 5. heinäkuuta 1971 Helsinki) oli opettaja, toimittaja ja kirjastonjohtaja.
Henkilöhistoria.
Taavi Kahran vanhemmat olivat opettaja Kaarlo Henrik Kahra ja Elisabeth Oxelstén ja puoliso vuodesta 1917 Aili Elisabeth Snellman. Kahra tuli ylioppilaaksi 1902 ja valmistui filosofian kandidaatiksi 1908. Hän toimi opettajana 1909–1918 Oulun lyseossa ja oppikouluissa Kuopiossa. "Tornion Laakson" ja "Perä-Pohjolaisen" toimittaja hän oli 1913 ja 1916 sekä "Savon" toimittaja 1918 ja 1919. Kuopion rahatoimikamarin sihteeri Kahra oli 1920–1928 ja Kuopion kaupunginkirjaston johtaja 1930–1947. Kahra toimi myös musiikkikriitikkona, sovitti yksin- ja kuorolauluja ja toimi jääkärivärvärinä 1916–1917, hoitaen Kemin etappia.
Fakhruddin Ahmed

Fakhruddin Ahmed (s. 1. toukokuuta 1940) on bangladeshilainen taloustieteilijä, joka toimi maansa pääministerinä virkamieshallituksen johdossa 12. tammikuuta 2007 – 6. tammikuuta 2009.
Ahmed on opiskellut Dhakassa ja Yhdysvalloissa, väitellyt taloustieteen tohtoriksi Princetonin yliopistosta vuonna 1975. Palattuaan Bangladeshiin hän aloitti työnsä maan valtiovarainministeriössä. Hän työskenteli Maailmanpankissa yli kahdenkymmenen vuoden ajan alkaen vuodesta 1978. Vuonna 2001 hän siirtyi maansa keskuspankin johtoon.
Vuoden 2007 kriisin aikana hänet valittiin virkamieshallituksen johtoon. Oppositio oli syyttänyt hallitusta yrityksistä manipuloida vaalituloksia, ja yli 40 henkeä oli kuollut levottomuuksissa.
Armeija tuki Ahmedin väliaikaishallitusta. Hän ilmoitti suhtautuvansa korruptioon vakavasti ja vievänsä oikeuteen kaikki siitä epäillyt, asemasta riippumatta. Kansainvälinen yhteisö tervehti Ahmedin hallitusta aluksi ilolla, sillä sen toivottin rauhoittavan maan tilannetta, mutta myöhemmin tulkittiin sen vitkuttelevan uusien vaalien järjestämisessä.
ITHF

ITHF on lyhenne, joka voi tarkoittaa seuraavia:
Mizanur Rahman Chowdhury

Mizanur Rahman Chowdhury (19. lokakuuta 1928 – 2. helmikuuta 2006) oli bangladeshilainen poliitikko, joka toimi maansa pääministerinä 1986–1988. Hän tuli mukaan politiikkaan opiskelijapolitiikan kautta vuonna 1944, ja osallistui aktiivisesti Bangladeshin itsenäisyyssotaan vuonna 1971. Hänestä tuli itsenäisen Bangladeshin ensimmäisen hallituksen viestintäministeri. 
Chowdhury kuoli vuonna 2006 Dhakassa.
Desmodema

Desmodema on viikatekalojen (Trachipteridae) heimoon kuuluva kalasuku. Suvun kuvasivat Vladimir Walters ja John Edgar Fitch vuonna 1960.
Lajit.
Sukuun kuuluu FishBasen mukaan ainoastaan seuraavat kaksi lajia:
Luettelo Afrikan maista asukasluvun mukaan

Tämä on luettelo Afrikan maista asukasluvun mukaan,
Anand Gandhi

Anand Gandhi (alkujaan Anand Modi, s. 26. syyskuuta 1980 Mumbai) on intialainen yrittäjä, mediatuottaja, ohjaaja, käsikirjoittaja sekä innovaattori. Hän ohjannut useita elokuvia, kuten "Ship of Theseus" (2013) ja "An Insignificant Man" (2017).
Luettelo Aasian maista asukasluvun mukaan

 
Tämä on luettelo Aasian maista asukasluvun mukaan.
Taivaslaulu

Taivaslaulu on suomalaiskirjailija Pauliina Rauhalan vuonna 2013 julkaistu romaani. Se oli Rauhalan esikoisteos, ja hän voitti sillä Vuoden kristillinen kirja -palkinnon 2013 sekä Kiitos kirjasta -mitalin vuonna 2014. Kirja on Gummeruksen kustantama.
Kirja sijoittuu vanhoillislestadiolaisuusliikkeen uskonyhteisön ja siitä irtautumisen kuvaamiseen.
Luettelo Euroopan maista asukasluvun mukaan

Tämä on luettelo Euroopan maista asukasluvun mukaan. 
 Maa jotka ulottuvat kahteen maanosaan Aasiaan ja Eurooppaan.&lt;br&gt;
 Maat jotka sijaitsevat kokonaan Aasiassa mutta joita voidaan pitää Euroopan maina
SOS (Evelinan albumi)

SOS on suomalaisen laulajan ja lauluntekijän Evelinan toinen studioalbumi, joka julkaistiin 22. helmikuuta 2019. Levyn on tuottanut Henri ”MGI” Lanz. Evelina on luonnehtinut albumia ”aidommaksi” ja ”rohkeammaksi” kokonaisuudeksi, kuin hänen debyyttialbuminsa "24K". "SOS" ehti jo ennen julkaisuaan myydä tuplaplatinaa, kun sen singlejä oli striimattu riittävästi. Levy nousi julkaisuviikollaan Suomen virallisen albumilistan toiselle sijalle ja fyysisen albumilistan sijalle neljä.
Albumilta julkaistiin seitsemän singleä, muun muassa ”Kylmii väreitä”, ”Tornado” ja ”Sun vika”, jotka sijoittuivat Suomen eri listojen kärkipaikoille.
Ataur Rahman Khan

 Ataur Rahman Khan (1. heinäkuuta 1907 – 7. joulukuuta 1991) oli bangladeshilainen lakimies ja poliitikko, joka toimi maansa pääministerinä 1984–1986. 
Khan syntyi Balian kylässä Dhakan alueella, ja ehti osallistua politiikkaan niin brittien, Pakistanin kuin itsenäisen Bangladeshinkin valtakaudella. Hän liittyi Muslimiliittoona vuonna 1944 ja nousi sen Dhakan alueen varapresidentiksi. Hän oli myös Awamiliiton varapuheenjohtaja, kun se oli Pakistanin suurin oppositiopuolue vuonna 1949. Vuonna 1955 hänet valittiin Pakistanin perustuslakia säätävään kansalliskokoukseen, ja vuonna 1973 itsenäisen Bangladeshin parlamenttiin.
Luettelo Pohjois-Amerikan maista asukasluvun mukaan

Tämä on luettelo Pohjois-Amerikan maista asukasluvun mukaan,
Shah Azizur Rahman

 Shah Azizur Rahman (23. marraskuuta 1925 – 1. syyskuuta 1989) oli bangladeshilainen lakimies ja poliitikko, joka toimi maansa pääministerinä 1979–1982. 
Rahman oli aktiivinen politiikassa opiskeluajoistaan lähtien. Hänet valittiin Awamiliiton varapuheenjohtajaksi vuonna 1964, mutta erotettiin puolueesta vuonna 1970. Hän liittyi Ataur Rahman Khanin Jatiya-puolueeseen vuonna 1970, ja nousi sen varapuheenjohtajaksi. Muslimiliiton noustessa uudelleen 1976 Rahman siirtyi siihen, ja vuosina 1978 – 1985 hän oli Bangladesh Nationalist Party (BNP):n johtotehtävissä.
Jani Rauhala (jääkiekkoilija)

Jani Rauhala (s. 20. tammikuuta 1999 Seinäjoki) on suomalainen jääkiekkomaalivahti, joka pelaa Latvian Optibet Hokeja Līgan HK Dinaburgassa.
Ura.
Rauhala on Vaasan Sportin kasvatti. Hän siirtyi kaudeksi 2016–2017 Kalevan Pallon B-nuoriin, jotka Rauhala torjui kauden päätteeksi Suomenmestaruuteen. Kaudella 2017–2018 hän toimi pääasiassa KalPan A-nuorten kakkosmaalivahtina Elmeri Metsävainiolle ja Rauhala pelasi 16 runkosarjaottelua. Hän ei saanut kuitenkaan pudotuspeleissä peliaikaa. Rauhala voitti kauden päätteeksi A-nuorten Suomenmestaruuden.
Kaudella 2018–2019 Rauhala nousi KalPan A-nuorten pääasialliseksi vastuunkantajaksi. Hän puki kauden aikana myös SM-liigaotteluihin, jossa Rauhala sai ensimmäiset ja kauden ainoaksi jääneet peliaikansa 22. helmikuuta 2019 vieraissa Rauman Lukkoa vastaan. Hän lähti otteluun KalPan kakkosmaalivahtina Denis Godlalle, kun Jonathan Iilahti oli loukkaantunut. KalPa vaihtoi Rauhalan maalilleen ajassa 58.22, kun joukkue kavensi ottelun ilman maalivahtia 4–3:een. Hän esiintyi KalPan maalilla 26 sekuntia, mutta Lukko ei laukonut kertaakaan Rauhalaa kohti. KalPa otti hänet pois maaliltaan ajassa 58.48 ja haki tasoitusta ottelun loppuun saakka, mutta ottelussa ei kuitenkaan syntynyt enää maaleja. Rauhala puki kauden aikana myös Mestis-joukkue Iisalmen Peli-Karhujen paidan lainalle yhteen otteluun.
Rauhala aloitti kauden 2019–2020 Yhdysvalloissa NCDC-yliopistosarjassa New Hampshire Junior Monarchsin joukkueessa, mutta marraskuussa 2019 hän siirtyi kuitenkin Latvian Optibet Hokeja Līgan HK Dinaburgaan.
Agoué

Agoué on kylä Monon departementin, Grand-Popon piirikunnan arrondissementti Beninissä. Vuonna 2013 siinä oli 18 029 asukasta. Kylä sijaitsee noin 13 kilometriä Grand-Popon "carrefourista" eli teiden risteyksestä länteen. 
Historia.
Agoué perustettiin Petit-Popossa (nyk. Aného, Togo) 1820-luvulla riehuneen sisällissodan seurauksena. Paikkakunnan englantilaiset ja hollantilaiset asutukset ottivat yhteen väkivaltaisesti, useita ihmisiä kuoli ja taloja tuhottiin. Yhteenottojen jatkuessa hollantilaisten osa kylästä oli lähes tuhottu ja sen johtaja jätti kaupungin perustaen seuraajineen uuden kylän rannikolle noin Grand-Popon ja Petit-Popon puoliväliin. 
1840-luvulla Agoué oli jaettu portugalilaiseen ja englantilaiseen kylään. Tulipalo tuhosi vuonna 1843 Thomas Huttonin palmuöljytehtaan. Sierra Leonesta muuttavia vapautettuja orjia alkoi tulla seudulle, ja ennen pitkää he muodostivat erään yhteisön Agouén portugalilaisessa osassa. Afrobrasilialaisten maahanmuuton takia Agouén väestö kasvoi voimakkaasti 1840-luvulta alkaen. Brasiliasta vapautettu orja Joaquin d'Almeida, joka oli alun perin Mahi ja joka kääntyi katolilaisuuteen, oli myös orjakappias, joka rakensi katolisen kappelin Agouéen vuoden 1845 tienoilla. 
Petit-Popon ja Agouén välillä käytiin jälleen sisällissota vuosina 1860-1866. Sen jälkeen brittien laivasto alkoi kontrolloida Orjarannikon orjakauppaa, joka oli myös Agouén kylän pääasiallinen elinkeino 1840-luvulla. Se oli erityisen vilkasta 1840-luvulla ja yhdisti kylän Ouidahiin, joka oli orjamarkkinan keskus. Korvaavaksi tuotteeksi suunniteltu palmuöljyn valmistus tuli vähitellen seudun suurimmaksi ansiolähteeksi. 
Euroopan siirtomaavaltojen kiistojen jälkeen Ranskan ja Saksan hallitukset sopivat vuonna 1885, että Saksalle kuuluisi Petit-Popo ja lännempänä oleva Porto Segura. Näistä muodostuivat keskukset Saksan siirtomaalle, "Togolandille". Agoué ja Grand-Popo jäivät Ranskan omistukseen. Protektoraattien raja kulki Mono-joessa ja laguunissa, joten hiekkaisella, kapealla kannaksella sijaitsevan Angouén tuottoisat takamaat laguunista pohjoiseen jäivät rajan toiselle puolen. Erilaiset saksalaisten ja ranskalaisten määräämät verojärjestelyt aiheuttivat Agouén talouden perustan tuhoutumisen.
Denial/Survival

Denial/Survival on suomalaisen metalliyhtye Antipopen neljäs studioalbumi, joka julkaistiin 15. marraskuuta 2017. Yhtye julkaisi albumin omakustanteisesti omalla TCM Records -levymerkillä, ja toukokuussa 2018 brasilialainen Heavy Metal Rock julkaisi albumin kansainvälisesti.
Verrattuna yhtyeen kahteen edelliseen levytykseen Denial/Survival edustaa siirtymistä raskaampaan ja progressiivisempaan ilmaisuun, säilyttäen silti musiikille tyypillisen melodisuuden. Albumi on yhtyeen ensimmäinen, jonka Antipope äänitti ilman Juho Rikbergiä, joka toimi yhteen kitaristina vuosina 2005–2016.
Ben Clymer

Benjamin Andrew Clymer (s. 11. huhtikuuta 1978 Bloomington) on uransa lopettanut yhdysvaltalainen jääkiekkoilija, joka pelasi urallaan NHL:n Tampa Bay Lightningissä ja Washington Capitalsissa.
Ura.
Clymer debytoi ammattilaistasolla vuonna 1995. Boston Bruins varasi hänet 27. pelaajana . Hän pelasi ensimmäisen kautensa NHL:ssä 1999–2000. Clymer lopetti pelaajauransa DEL-kauteen 2009–2010 pelattuaan 7 kautta NHL:ssä.
Cyprinodon

Cyprinodon on hammaskillien (Cyprinodontidae) heimoon kuuluva kalasuku.
Lajeja.
FishBasen mukaan sukuun kuuluu 49 lajia. Alla on joitakin:
Viro 200

Viro 200 () on liberaali virolainen puolue, joka perustettiin marraskuussa 2018. Puolueen puheenjohtaja on Lauri Hussar, jota edelsi vuosina 2018–2022 Kristina Kallas.
Riigikogun vaaleissa 2019 Viro 200 ajoi muun muassa yhteisiä kouluja viron- ja venäjänkielisille sekä esitti kansanedustajakausien rajaamista kahteen. Puolueen ehdokaslistalla vaaleissa oli asiantuntijoita yliopistoista, liike-elämästä ja luovilta aloilta. Viro 200:n tavoitteena oli päästä hallitukseen ja vaikuttaa sitä kautta päätöksentekoon, mutta oli kuitenkin epävarmaa ylittäisikö puolue viiden prosentin äänikynnyksen.
Lopulta puolue ei kyennyt ylittämään äänikynnystä Riigikoguun. Tämän jälkeen Viro 200 kuitenkin päätti puolueen osallistuvan saman vuoden europarlamenttivaaleihin sekä aloittavan valmistelun vuoden 2021 paikallisvaaleja varten.
Vuoden 2023 vaaleissa puolue onnistui saamaan 14 paikkaa riigikoguun.
Campbell Bayn kansallispuisto

Campbell Bayn kansallispuisto on luonnonsuojelualue Intian Andamaanien ja Nikobaarien territoriossa. Siitä tuli kansallispuisto vuonna 1992, jolloin se liitettiin myös Nikobaarien biosfäärialueeseen. Puiston pinta-ala on 426 km2. Siellä kasvaa trooppista ikivihreää metsää ja puusaniaisia. Puistossa tavataan monia lintuja, rapuja ja kilpikonnia.
Karnaattiset sodat

Karnaattiset sodat olivat sarja Britannian ja Ranskan välisiä taisteluja Etelä-Intiassa vuosina 1746–1763. Sepoyt, intialaiset sotilaat, avustivat molempia osapuolia. Seurauksena Ranska menetti siirtomaansa Intiasta ja Britannia sai alueella yksinvallan.
Karnaattiset sodat huipentuivat, kun brittijoukot löivät ranskalaiset Wandewashin taistelussa vuonna 1760 ja miehittivät Pondicherryn vuonna 1761. Pariisin rauhansopimuksessa Pondicherry palautettiin Ranskalle, mutta Ranskan sotilasjoukot poistuivat Intiasta.
Vuonna 1740 alkanut Itävallan perimyssota oli asettanut Ranskan ja Britannian vastakkaisille puolille, mikä johti ensimmäiseen karnaattiseen sotaan 1746–1748. Elokuussa 1746 ranskalaiset piirittivät Madrasin linnan ja valtasivat kaupungin. Vuoden 1748 rauhanteossa Madras palautettiin Englannin Itä-Intian kauppakomppanialle. Toinen karnaattinen sota käytiin 1749–1954. Kenraalikuvernööri Robert Cliven johdolla Britannia hyökkäsi Joseph François Dupleixin johtamia ranskalaisia joukkoja vastaan Arcotissa 1751. Kolmas karnaattinen sota käytiin 1757–1763. Sen aiheutti seitsenvuotisen sodan alkaminen Euroopassa, mikä kiristi Ranskan ja Britannian välejä.
Aluminoni

Aluminoni on auriinitrikarboksyylihapon triammoniumsuola. Sitä käytetään havaitsemaan alumiini-ioneita vesiliuoksista, sillä yhdiste muodostaa punaisen kompleksin suolan Al3+-ionien kanssa.
Aluminonia käytetään myös väriaineiden muodostukseen erilaisten metalli-ionien kanssa. Väriaineet ovat punaisia jos ioni on Be2+ tai Ga3+. Väriaine on tummanvioletti tai ruskeanpunertava jos ioni on Fe3+. Pigmenttien väri voi vaihtua liuoksen pH-arvon mukaan. Happamassa liuoksessa aluminoni ja Sc2+ muodostavat punaisia pigmenttejä, mutta liuokset ovat värittömiä jos liuos ei ole hapan.
Nissaba

Nissaba tai Nisaba on sumerilainen kirjoitustaidon ja viisauden jumalatar. Hän ”avaa ihmisten korvat” eli antaa heille ymmärryksen. Nissaba on ylijumala Anin tytär ja on mahdollisesti ollut alun perin kasvillisuuden tai viljan jumalatar. Nissaba on myös Unugin kaupunginjumala. Hänen symbolinsa on piirtävä kynä.
Jerry Heller

Gerald Elliot "Jerry" Heller (6. lokakuuta 1940 – 2. syyskuuta 2016) oli yhdysvaltalainen musiikkimanageri ja liikemies. Hän oli West Coast rapin gangsta rap -pioneerien N.W.A:n ja Eazy-E:n manageri. Hän toi 1960- ja 1970-luvuilla Elton Johnin ja Pink Floydin näiden ensimmäisille kiertueille Pohjois-Amerikkaan. Hänen edustamiinsa artisteihin kuuluivat muiden muassa Journey, Marvin Gaye, Van Morrison, War, Eric Burdon, Crosby Stills ja Nash, Ike &amp; Tina Turner, Creedence Clearwater Revival, Otis Redding, The Who, REO Speedwagon, Black Sabbath, Humble Pie, Styx, Grass Roots ja Standells.
Heller työskenteli 1980-luvun puolivälissä R&amp;B:n ja hip hopin parissa edustamalla artisteja, joita olivat esimerkiksi Michel'le, World Class Wreckin 'Cru, J.J. Fad, The D.O.C., Egyptian Lover ja L.A. Dream Team. Hellerilla oli osansa West Coast rap -musiikin syntymisessä, kun hän johti Ruthless Recordsia Eazy-E:n kanssa ja löysi, rekrytoi tai manageroi artisteja kuten N.W.A, ​​The Black Eyed Peas, Above the Law, The D.O.C ja Bone Thugs-N-Harmony. Dr. Dre toi The D.O.C.:n ja Above the Law'n Ruthless Recordsille aikoinaan, ja Eazy-E toi Bone Thugs-N-Harmonyn myöhempinä vuosina.
Heller julkaisi 2006 omaelämäkerran "Ruthless: A Memoir".
N.W.A:n tarinan kertovassa elokuvassa "Straight Outta Compton" (2015) Paul Giamatti esittää Helleriä. Heller syytti elokuvaa hänen mainettaan vahingoittavan virheellisen tiedon levittämisestä ja haastoi sen tuottajat oikeuteen kunnianloukkauksesta. 
Vuonna 2016 Heller sai autoa ajaessaan sydänkohtauksen ja ajoi kolarin. Hän kuoli 75-vuotiaana 2. syyskuuta 2016 Thousand Oaksissa Kaliforniassa.
Antu

Antu (myös Antum ja Anunitu) on babylonialainen jumalatar, joka pohjautuu sumerien Ki-jumalattareen. Antu on taivaan jumala Anun puoliso, jolla oli tärkeä osa babylonialaisessa akitu-juhlassa.
Vaippaniluri

Vaippaniluri ("Hylurgops palliatus") on kärsäkkäiden ("Curculionidae") heimoon kuuluva hyönteislaji. Vaippaniluri on väriltään punertavan ruskea ja sen etuselkä on eteenpäin kapeneva, peräkuopaton kaarnakuoriainen, joka on pituudeltaan noin 2,5-3,2 mm. Vaippaniluri on kuusien ja mäntyjen tuholainen eläen niiden kuoren alla. Vaippaniluri suosii elinympäristönään kaatuneita sekä pystyyn kuolleita puita, puutavaraa, hakkuutähteitä sekä kantoja. Laji on laajasti levinnyt maailmalla ja yleinen myös Suomessa.
Vaippanilurin luontaisia saalistajia ovat ainakin: kaarnahukkien ("Corticeus") sukuun kuuluvat isohukka ("Corticeus fraxini") ja "Corticeus pini", konnakuoriaisten ("Epuraea") sukuun kuuluvat soikokonnakas ("Epuraea marseuli") ja "Epuraea unicolor" sekä litteämäihiäinen ("Glischrochilus quadripunctatus"), hukkakartukas ("Nudobius lentus"), havusoukkotylppö ("Paromalus parallelepipedus"), havuarpitylppö ("Plegaderus vulneratus"), kaarniaisten ("Rhizophagus") sukuun kuuluvat lattakaarniainen ("Rhizophagus depressus") ja vähäkaarniainen ("Rhizophagus fenestralis" syn. "Rhizophagus parvulus") ja kämäräpihkalude ("Scoloposcelis pulchella").
Galathean kansallispuisto

Galathean kansallispuisto on luonnonsuojelualue Intian Andamaanien ja Nikobaarien territoriossa. Se on osa Suuren Nicobarin biosfäärialuetta. Puisto perustettiin 1992. Se pinta-ala on 110 km2.
Puistossa tavataan kookosrapuja.
Etiopianhaarapääsky

Etiopianhaarapääsky ("Hirundo aethiopica") on pääskyjen ("Hirundinidae") heimoon kuuluva lintulaji. William Thomas Blanford kuvasi lajin vuonna 1869.
Ulkonäkö ja koko.
Laji on tummansinertävä, vatsa on vaalea. Otsassa punainen alue. Etiopianhaarapääsky on yleensä 13 senttimetrin mittainen, ja painaa 10-17 grammaa.
Ravinto.
Laji käyttää ravinnokseen kärpäsiä, mehiläisiä ja laulukaskaita.
Blackbuckin kansallispuisto

Blackbuckin kansallispuisto on luonnonsuojelualue Intian Gujaratin osavaltiossa. Puisto perustettiin vuonna 1976. Sen pinta-ala on 34 km2. Puistossa tavataan 140 lintulajia, 14 nisäkäslajia, 95 kukkivaa kasvilajia ja monia matelijoita. Se on besoaariantiloopin tärkein suojelualue.
Puisto on suljettu monsuunikaudella kesäkuusta lokakuuhun.
Koulukatu (Tampere)

&lt;mapframe latitude="61.496103" longitude="23.758535" zoom="14" width="400" height="329" align="right"&gt;
 "type": "FeatureCollection",
 "features": [
 "type": "Feature",
 "properties": {},
 "geometry": {
 "type": "LineString",
 "coordinates": [
 23.747377395629886,
 61.495703437545295
 [
 23.747602701187137,
 61.495037821956636
 [
 23.747870922088627,
 61.49422882384083
 [
 23.74830007553101,
 61.49293079874056
 [
 23.74849319458008,
 61.49223440003879
 [
 23.748922348022464,
 61.49088252277543
 ]
&lt;/mapframe&gt;Koulukatu on pohjois-eteläsuuntainen katu Tampereen keskustassa, Kaakinmaan kaupunginosassa. Se on 1890-luvulla kaavoitettu bulevardityyppinen puistokatu, jota reunustavat lehtipuut. Koulukatu alkaa Pyynikin kirkkopuistosta ja johtaa Eteläpuistoon, Pyhäjärven läheisyyteen. Sen poikkikatuja ovat Hallituskatu, Ristikatu, Satamakatu, Tiiliruukinkatu, Pyhäjärvenkatu, Kurilankatu ja Eteläpuisto.
Koulukadulla on useita arkkitehtuurin ja kaupungin historian kannalta merkittäviä kohteita, kuten tunnettujen suunnittelijoiden piirtämiä koulu- ja oppilaitosrakennuksia. Siellä sijaitsee myös perinteikäs Koulukadun kenttä, jossa otettiin vuonna 1956 käyttöön Suomen ensimmäinen tekojäärata. 
Pirkanmaan maakuntakaavassa (2040) Tampereen Koulukatu on määritelty maakunnallisesti arvokkaaksi rakennetuksi kulttuuriympäristöksi.
Rakennuksia.
Sulkeissa on talon valmistumis- tai käyttöönottovuosi, ellei toisin mainita.
O (täsmennyssivu)

O voi tarkoittaa ainakin seuraavia asioita:
Osvald Harjo

Osvald Harjo, sukunimi esiintyi myös muodossa Harju (30. syyskuuta 1910 Pasvik, Etelä-Varanki, Finnmark – 20. huhtikuuta 1993 Oppegård, Akershusin lääni) oli ruijansuomalainen Paatsjoella asunut toisen maailmansodan aikainen vastarintamies joka paettuaan saksalaismiehittäjiä Neuvostoliittoon joutui vankileireille ja pääsi palaamaan Norjaan vasta 1955. 
Saksalaisten miehitettyä Norjan keväällä 1940 Harjo pakeni lokakuussa 1940 yhdessä satojen muiden pohjoisnorjalaisten kanssa Neuvostoliittoon. NKVD värväsi hänet mukaan Etelä-Varangin alueella tapahtuneeseen partisaanitoimintaan. Harjo joutui elokuussa 1942 Gestapon pidättämäksi ja kiduttamaksi, Hän onnistui pakenemaan vankeudesta ja siirtymään Neuvostoliiton puolelle. Täällä Harjoa syytettiin kuitenkin nyt vakoilusta saksalaisten hyväksi ja hänelle langetettiin vuonna 1944 15 vuoden leirituomio.
Harjo oli muun muassa Kargapol-leireillä Luoteis-Venäjällä ja Moskovan pohjoispuolella sijainneilla Aleksandrovin leirillä ja Dubpravlagin leirillä. Hän oli rakennustöissä ja sairastui vankeusaikanaan useita kertoja ja pysyi hengissä vain ihmeen kautta. Vuonna 1953 Harjon vaimo yritti vaikuttaa turhaan norjalaisten kommunistien kautta Neuvostoliittoon jotta Harjo vapautettaisiin.
Harjo vapautettiin Norjan pääministerin Einar Gerhardsenin Neuvostoliiton vierailun jälkeen marraskuussa 1955 ja hän pääsi palaamaan Norjaan 3. joulukuuta 1955. Harjo oli aiemmin ollut mukana kommunistien toiminnasta mutta palattuaan hän liittyi Norjan työväenpuolueeseen. Harjo toimi vapauduttuaan metallimiehenä mutta joutui jäämään leiriajan vammojensa takia eläkkeelle 1968. Norjalainen kirjailija ja työväenpuolueen poliitikko Paul Engstad toimitti Harjun vankileirimuitelmat jotka julkaistiin 1956 nimellä "Moskva kjenner ingen tårer" (suom. "Moskova ei usko kyyneliin"). Muistelmat julkaistiin seuraavana vuonna myös suomeksi käännettynä.
Teoksia.
Nimellä "Osvald Harju":
Mart Helme

Mart Helme (s. 31. lokakuuta 1949 Pärnu) on virolainen diplomaatti, poliitikko ja Viron konservatiivisen kansanpuolueen (EKRE) puheenjohtaja. Myös Helmen nykyinen vaimo Helle-Moonika Helme on EKRE:n kansanedustaja ja poika Martin Helme on ollut Viron valtiovarainministeri. Helme erosi sisäministerin tehtävästä.
Elämä ja ura.
Helme on valmistunut Tarton yliopistosta vuonna 1973 pääaineenaan historia.
Helme oli Viron kirjankustantamoiden liiton (Eesti Kirjastuste Liidu) toiminnanjohtaja ennen kuin hän meni vuonna 1994 ulkoministeriön palvelukseen. Seuraavana vuonna presidentti Lennart Meri nimitti hänet Viron Moskovan-suurlähettilääksi. Kauden päätyttyä 1999 Helmestä tuli ulkoministeriön varakansliapäällikkö ja sen jälkeen maatalousministeriön neuvonantaja. Toimiessaan opettajana ja kustannusyhtiö Kunstin johtajana Helme työskenteli samalla europarlamentaarikko Tunne Kelamin neuvonantajana.
Helme oli Viron Kansanliiton jäsen vuosina 2003–2005. Kansanliiton ja Viron isänmaallisen liikkeen yhdistyttyä vuonna 2012 Viron konservatiiviseksi kansanpuolueeksi Helme liittyi sen jäseneksi. Seuraavana vuonna hänet valittiin puolueen puheenjohtajaksi.
Riigikoguun Helme valittiin vuoden 2015 vaaleissa 6 714 äänellä. Vuoden 2019 vaaleissa hän tuli valituksi 9 170 äänellä.
Kohulausuntoja.
Helme oli ministerikautensa aikana jatkuvasti kohujen keskellä. Marraskuussa 2019 hän sanoi suomalaistoimittajille, että Nato on kriisissä ja että Viro valmistelee Naton rinnalle b-suunnitelmaa, minkä pääministeri ja muut virolaispoliitikot oitis tyrmäsivät. Joulukuussa 2019 hän totesi että Suomen hallituksessa istuu lukutaidottomia ja että nykyinen hallitus on vuoden 1918 punaisten kosto. 
Helmikuussa 2020 hän kutsui radiossa Suomen hallitusta "huulipunahallitukseksi" Hänen lausuntojaan Yhdysvaltojen presidentinvaalista 2020 on paheksuttu. Helme on sanonut, että "syvä valtio" olisi sekaantunut ääntenlaskentaan. Myös hänen poikansa Martin Helme on pitänyt vaaleja "syvästi vilpillisinä". Lausuntojen saaman julkisuuden jälkeen Mart Helme erosi marraskuussa 2020 sisäministerin tehtävästä.
Per-Olof Welin

Per-Olof Welin (23. huhtikuuta 1927 Turku – 24. lokakuuta 2016 Turku) oli maisema- ja miljöövalokuvaaja, joka toimi työssään vuodesta 1946 lähtien. Hän sai 20 000 markan suuruisen Turun taidepalkinnon. Häneltä ja C. J. Gardbergilta ilmestyi muun muassa kirjat "Viipuri – kivestä rakennettu kaupunki" (1996), "Kansallispyhäkkö : Turun tuomiokirkko 1300–2000" (2000) ja "Suomen keskiaikaiset linnat" (2000). Welin palkittiin Suomen Leijonan ritarikunnan ristillä vuonna 1982.
Simon Jansson

Simon Jansson (s. 17. tammikuuta 1991 s. Björkling) on ruotsalainen jääpalloilija. Hän edustaa Ruotsin Elitserienissä pelaavaa Västerås SK:ta. 
Jansson aloitti uransa Ruotsin pääsarjassa Sandvikenissa, jossa hän siirtyi kahden kauden jälkeen Edsbyn riveihin. Kuuden Edsbyn-kauden jälkeen hän siirtyi juuri mestaruuden voittaneeseen Västeråsiin, jossa hän oli heti keväällä 2016 voittamassa mestaruutta. Jansson jatkoi sopimustaan Västeråsin kanssa kausiksi 2019 ja 2020. 
Jansson on pelannut kolmet MM-kisat ja saavuttanut niissä yhden maailmanmestaruuden (2017). Kaikkiaan Jansson on pelannut 28 maaottelua.
Saavutukset.
Maajoukkueessa
Seurajoukkueessa
Sazué

Sazué on Grand-Popon piirikunnan arrondissementti Monon departementissa Beninissä. Seutu sijaitsee noin 17-20 kilometriä Grand-Popon risteyksestä Carrefourista pohjoiseen.
Vuonna 2013 maaseutupaikkakunnalla oli 4 445 asukasta.
Puumalan kirkonkylä

Puumalan kirkonkylä on taajama ja Puumalan kunnan hallinnollinen keskus. Puumalan kirkonkylän taajama-alueella asui vuoden 2018 lopussa yhteensä 1 098 ihmistä. 
Kirkonkylän päätie on Keskustie, muita huomattavia teitä ovat Niementie ja Kenttätie. Kirkonkylässä sijaitsee Puumalan Johannes Kastajan Kirkko, Puumalan yhtenäiskoulu, Puumalan kirjasto ja Puumalan hyvinvointiasema. Kirkonkylää halkoo itä–länsi-suunnassa kantatie 62. Kirkonkylässä sijaitsee myös Puumalan satama, jossa on höyrylaiva S/S Wenno. Puumalansalmen silta sijaitsee Puumalan kirkonkylässä.
Adjaha

Adjaha on Grand-Popon piirikunnan arrondissementti Monon deopartementissa Beninissä. Se sijaitsee noin kahdeksan kilometrin päässä Grand-Popon kylän tienristeyksestä Carrefourista koilliseen. Coméen on sieltä on matkaa noin 10 kilometriä.
Piirikunnan osassa oli vuonna 2013 6 877 asukasta.
Djanglanmey

Djanglanmey on Grand-Popon piirikunnan arrondissementti Monon departementissa Beninissä. Seutu sijaitsee noin 19 kilometriä Grand-Popon risteyksestä Carrefourista pohjoiseen.
Vuonna 2013 maaseutupaikkakunnalla oli 5 828 asukasta.
Gbéhoué

Gbéhoué on Grand-Popon piirikunnan arrondissementti Monon departementissa Beninissä. Seutu sijaitsee noin 15 kilometriä Grand-Popon risteyksestä Carrefourista pohjoiseen.
Vuonna 2013 maaseutupaikkakunnalla oli 5 977 asukasta.
Alexander Kolyagin

Alexander Kolyagin (, s. 8. syyskuuta 1992 Krasnoturjinsk, Sverdlovskin alue, Venäjä) on venäläis-saksalainen hyökkääjänä pelaava jääpalloilija, joka edustaa Krasnoturjinskin Majakia. 
Kolyagin aloitti uransa Venäjän toiseksi korkeinta sarjatasoa pelaavassa Krasnoturjinskin Majakissa. Hän siirtyi kaudeksi 2012–2013 Ruotsin pääsarjaan Bollnäsin riveihin. Venäjälle palattuaan Kolyagin edusti Kemerovon Kuzbassin kakkosjoukkuetta. Hän siirtyi syksyllä 2014 Norjan pääsarjaan Høvikin riveihin, mutta palasi seuraavalla kaudella kasvattajaseuraansa Majakiin.
Kolyagin sai syksyllä 2016 Saksan passin, joten hän saattoi edustaa vuoden 2017 MM-kisoissa Saksan jääpallomaajoukkuetta. Kaikkiaan hän on pelannut kolmissa MM-kisoissa ja ollut joukkueen parhaita maalintekijöitä.
Luettelo Pakistanin kansallispuistoista

Luettelo Pakistanin kansallispuistoista sisältää 28 kansallispuistoa Pakistanissa.
Aug. H. Soini

August Heikki Soini (8. maaliskuuta 1874 Kuopio – 15. maaliskuuta 1919 Helsinki) oli suomalainen liikemies, kunnallispoliitikko ja toimitusjohtaja.
Soini aloitti liikealalla jo nuorena poikana palvellen neljä vuotta Birger Hallmanin liikkeessä. Hän kävi sitten Kuopion kauppakoulun ja oli Raahen työväenkaupan johtajana 1897–1898, Porvoon osuuskaupan johtajana 1898 ja Raahen rautatien kasöörinä rautatietä rakennettaessa. Tämän jälkeen Soini perusti Raaheen siirtomaa- ja rautatavaraliikkeen ja piti sitä vuoteen 1902 saakka. 
Vuonna 1902 Soini valittiin Helsinkiin perustetun Talous-Osakekaupan toimitusjohtajaksi ja hän hoiti tätä tehtävää vuoteen 1914 saakka jolloin hänestä tuli Suomen Tulitikkuyhdistyksen johtaja. Soini harjoitti Helsingissä myös omaa tukkukauppaa "Aug. H. Soini Osakeyhtiön" nimissä. Hän oli Helsingin Kauppiaiden Yhdistyksen johtokunnan jäsen ja puheenjohtaja ja kuului Helsingin kaupunginvaltuustoon. Soini kuului Helsingin Kauppiaiden Kauppakoulun perustajiin ja oli koulun johtokunnan puheenjohtajana. Soini oli mukana Suomalaisen puolueen toiminnassa ja oli ehdokkaana vuoden 1907 eduskuntavaaleissa.
Soini oli omistajana kahvipaahtimo Osakeyhtiö Kaffe Aktiebolagissa (36%) ja Konekauppa-Osakeyhtiö Aatrassa (25%) sekä toimitusjohtajana Suomalainen Tupakkatehdas Oy:ssä. Hän oli myös helsinkiläisen olutpanimon Oy Fortuna Ab:n johtokunnan jäsenenä.
Soinin kuoltua runoilija Eino Leino kirjoitti hänestä muistorunon joka julkaistiin Helsingin Sanomissa maaliskuussa 1919 ja Leinon runokokoelmassa "Syreenien kukkiessa". Soini oli tukenut taloudellisesti runoilijaa ja vähän ennen kuolemaansa hän oli aikonut lahjoittaa Leinolle talon Espoon Suvisaaristosta. Soinin kuoleman vuoksi tämä hanke raukeni. Soini on haudattu Hietaniemen hautausmaalle.
August Heikki Soini oli naimisissa Signe Maria Höckertin (1868–1947) kanssa. Heillä oli neljä lasta joista tytär Maili Tellervo (1800–1985) oli naimisissa itävaltalaisen tekstiilitehtailijan pojan, taidemaalari Richard Hämmerlen (1892–1944) kanssa. Soinilla oli myös yksi avioton tytär.
Hulk (täsmennyssivu)

Hulk voi tarkoittaa ainakin seuraavia asioita:
Umair Ahmed Khan

Umair Ahmed Khan (s. 1. tammikuuta 1980) on pakistanilainen rata-autoilija. Hän on kolminkertainen Arabiemiraattien Touring Car sarjan mestari. Hänen mestaruusvuotensa olivat 2010, 2011 ja 2012. Hän ajoi sarjassa aina vuoteen 2015 asti, jonka jälkeen on kilpaillut vuosittain lähinnä Dubain 24 tunnin kilpailussa.
Nur Ali

Nur Ali (s. 12. lokakuuta 1974 Karachi) on pakistanilainen autourheilija, joka on tehnyt uraa lähinnä Yhdysvaltain sarjoissa. Hän on kaksinkertainen SCCA Formula Mazda Southwest -sarjan mestari. 
Vuosina 2000–2007 Ali kilpaili Yhdysvaltain lounaisosissa SCCA:n alueellissa Formula Mazda kilpailuissa. Kahdeksan kauden rupeaman tuloksena oli kaksi sarjamestaruutta ja yksi kolmas sija.
Vuosina 2003, 2007 ja 2008 Ali kilpaili myös lounaisen alueen Formula Continental kisoissa sijoittuen kahdella viimeisellä kaudella molemmilla kerroilla sarjassa kuudenneksi.
Kaudella 2006–2007 Ali kilpaili kansainvälisessä A1GP -sarjassa Pakistanin joukkueessa. Joukkueen loppusijoitus oli 22.
Kausilla 2008–2010 Ali kilpaili Yhdysvalloissa ARCA sarjassa Cunningham Motorportin teamissa. Kahdella ensimmäisellä kaudella ajokkina oli Dodge Charger, joka vaihtui kolmannelle kaudelle Chevroletiin.
Kaudella 2011 Ali ajoi yhden NASCAR Nationwide sarjan kilpailun Rick Ware Racingin Chevroletilla.
Smokepurpp

Omar Jeffery Pineiro (s. 15. toukokuuta 1997), joka tunnetaan artistinimellä Smokepurpp, on yhdysvaltalainen rap-artisti ja entinen musiikkituottaja Miamista, Floridasta. Pineiro julkaisi ensimmäisen musiikkivideonsa "It's Nothin" Lil Ominousin kanssa 23. syyskuuta 2014. Pineiro sai alun perin suosiota striimauspalvelu SoundCloudissa vuonna 2016 sen jälkeen, kun hänen kappaleensa "Ski Mask" ja "Audi" menivät viraaliksi.
Varhainen elämä.
Omar Jeffery Pineiro syntyi 15. toukokuuta 1997 Chicagossa, Illinoisissa . Hän ja hänen perheensä muuttivat Miamiin, Floridaan, kun hän oli kolmevuotias. Puhuessaan kasvatuksestaan Pineiro on kuvaillut itseään lukion aikana rauhalliseksi yksilöksi, jota ympäröi erilaiset ihmisryhmät. 
Pineiro aloitti musiikkiuransa tuottajana. Hän aloitti tuottajaharrastuksen ikävystymisen takia. Näinä aikoina hänellä oli merkittävä vaikutus hänen ystävänsä Lil Pumpin rap-uran aloittamiseen. Hän aloitti räppäämisen, koska kukaan ei ostanut hänen tuottamiaan instrumentteja. 
Pineiro keskeytti opintonsa ja jättäytyi pois korkeakoulusta viimeisenä opiskeluvuotenaan, koska hän halusi keskittyä täysillä musiikkiuraansa. 
Ura.
Pineiro aloitti alun perin tehdä musiikkia lukiossa, tuottajana. Hänen ensimmäinen kappale julkaistiin SoundCloudissa vuonna 2015, mutta Pineiro poisti sen nopeasti sen kehnon laatunsa vuoksi, jonka jälkeen hän julkaisi pian toisen kappaleensa "Live Off A Lick", jossa oli mukana edesmennyt floridalainen rap-artisti XXXTentacion. 
Maaliskuussa 2017 Pineiro allekirjoitti sopimuksen Interscope Recordsin ja AlamosRecordsin kanssa . Hän ilmoitti debyyttimixtapestaan 9. maaliskuuta 2017 sosiaalisen median palvelussa, Twitterissa. Muutama päivä myöhemmin 14. maaliskuuta 2017 Pineiro ilmoitti, että hänen debyyttimixtapensa nimeksi tulee "Deadstar, suomeksi "kuollut tähti"" . 
Pineiro julkaisi "Audi"-nimisen singlen toukokuussa 2017. Siitä tuli pian hänen suurin kappale, jota striimattiin lokakuussa 2017 yhteensä yli 58 miljoonaa kertaa jo pelkästään Spotifyssa ja SoundCloudissa. Syyskuussa 2017 Pineiro ilmoitti, että hänen debyyttialbuminsa, "Deadstarin" julkaisupäivä on 22. syyskuuta, jonka jälkeen hän julkaisi singlen nimeltä "Bless Yo Trap", joka oli osa albumia. Pineiro ilmoitti myöhemmin, että "Deadstar" viivästyy, ja ettei sillä ole oletettua julkaisupäivää. 
Pineiro julkaisi lopulta Deadstarin 28. syyskuuta 2017. Mictapella vieraili mm. Chief Keef, Juicyn J ja Travis Scott. Pineiro allekirjoitti sopimuksen Cactus Jack Recordsin kanssa mixtapen julkaisun jälkeen. 
Marraskuun 8. päivänä 2017 Pineiro oli MTV:n "TRL -showssa" , jossa hän ilmoitti, että häneltä tulee pianMurda Beatzin kanssa yhteistyönä tehty mixtape nimeltä "Bless Yo Trap" . Tästä hetken kuluttua hän julkaisi tulevalta mixtapeltaan kaksi singleä, "123" ja "Do Not Disturb""," joista jälkimmäisessä vieraili rap-artistit Lil Yachty ja Offset. Bless Yo Trap -mixtape julkaistiin 13. huhtikuuta 2018. 
20. maaliskuuta 2018, kun Pineiro oli SXSW -festivaaleilla , häntä haastatteli kanadalainen Nardwuar, joka paljasti, että Pineirolla on tulossa vuonna 2018 tuleva hanke, "Sound of Space" sekä "Deadstar 2" -projekti.